# data[].attributes.headline
Ευχαριστήρια επιστολή

# data[].attributes.subject
Ευχαριστήρια επιστολή

# data[].attributes.body
Αγαπητοί γονείς & κηδεμόνες

Θα θέλαμε να εκφράσουμε τις θερμές μας ευχαριστίες για την υποστήριξή σας και τη συμμετοχή σας στο μπαζάρ του συλλόγου μας. Η παρουσία και η ενεργή συμμετοχή σας έπαιξαν καθοριστικό ρόλο στην επιτυχία της εκδήλωσής μας.

Ευχαριστούμε επίσης τους χορηγούς μας που προσέφεραν 21 δώρα τα οποία κληρώθηκαν καθώς και την κα. Αλεξοπούλου Ελένη, μητέρα μαθητή του σχολείου μας, που προσφέρθηκε αφιλοκερδώς να χαρίσει στα παιδιά μας το πιο λαμπερό και χαρούμενο προσωπάκι, καθώς επιμελήθηκε το face painting.

Με την προσφορά σας, βοηθήσατε να δημιουργήσουμε μια ζεστή και φιλική ατμόσφαιρα, που ενίσχυσε την αλληλεγγύη και την επιδιωκόμενη συνεργασία μας. Τα έσοδα που συγκεντρώθηκαν θα χρησιμοποιηθούν για τη στήριξη των δράσεων και των προγραμμάτων μας, προσφέροντας στα παιδιά μας τις καλύτερες ευκαιρίες.

Με εκτίμηση, το Δ.Σ. του Συλλόγου Γονέων & Κηδεμόνων

# data[].attributes.headline
Χριστουγεννιάτικο bazzar

# data[].attributes.subject
Χριστουγεννιάτικο bazzar

# data[].attributes.body
Αγαπητοί γονείς και κηδεμόνες, το Χριστουγεννιάτικο bazzar του σχολείου μας πλησιάζει! Είναι την  Κυριακή 14 Δεκεμβρίου!

Σ΄ αυτό θα βρείτε: Χειροποίητα είδη και γλυκά, Χριστουγεννιάτικα διακοσμητικά, δώρα, γούρια, στολίδια και ημερολόγια!  Κάλαντα από τους μαθητές του σχολείου! Ζωγραφική!  Ταχυδρομείο του Αϊ-Βασίλη, ώστε να παιδιά να στείλουν το γράμμα τους στο αγαπημένο Άγιο!

Καλοδεχούμενη οποιαδήποτε προσφορά γλυκιά ή αλμυρή στον μπουφέ!

Σας περιμένουμε με χαρά και σας ευχόμαστε καλές και χαρούμενες γιορτές με υγεία!

# data[].attributes.headline
" Ο Γκριντς ταξιδεύει στην Ελλάδα" από το Εργαστήρι Τεχνών & Πολιτισμού 

# data[].attributes.subject
" Ο Γκριντς ταξιδεύει στην Ελλάδα" από το Εργαστήρι Τεχνών & Πολιτισμού 

# data[].attributes.body
Αγαπητοί γονείς & κηδεμόνες, «Το Εργαστήρι Τεχνών & Πολιτισμού» ταξιδεύει σε όλη την Ελλάδα και παρουσιάζει μια πρωτότυπη, γιορτινή και απόλυτα διαδραστική, εκπαιδευτική και καλλιτεχνική δράση για μικρούς και μεγάλους.

Πρόκειται για μια δραματοποιημένη αφήγηση βασισμένη στο αγαπημένο χριστουγεννιάτικο παραμύθι του Γκριντς!

Η δράση συνδυάζει με μαεστρία: θεατρικό παιχνίδι, ζωντανή μουσική και παραδοσιακά κάλαντα από διάφορες περιοχές της Ελλάδας, αφήγηση με θεατρική ερμηνεία, γνωριμία με τα ελληνικά έθιμα και τις λαϊκές κουλτούρες, παιδαγωγικά διδάγματα γύρω από τη διαφορετικότητα, τη συγχώρεση, τη συνεργασία και τη δύναμη της αγάπης.

Στο τέλος, τα παιδιά συμμετέχουν σε εργαστήριο κατασκευών, όπου δημιουργούν τον δικό τους Γκριντς και τα δικά τους χριστουγεννιάτικα σπιτάκια, μετατρέποντας τη δράση σε μια πολύχρωμη, συλλογική εμπειρία χαράς!

ΣΑΒΒΑΤΟ 6 ΔΕΚΕΜΡΒΙΟΥ 2025 και ΩΡΑ 18:00

στην ΑΙΘΟΥΣΑ ΠΟΛΛΑΠΛΩΝ ΧΡΗΣΕΩΝ ΤΟΥ ΔΗΜΟΤΙΚΟΥ ΣΧΟΛΕΙΟΥ

(διάρκεια παράστασης περίπου 2 ώρες – δεν απαιτείται η παρουσία γονέων & κηδεμόνων)

Το κόστος συμμετοχής είναι 5,00€ ανά παιδί και το αντίτιμο είναι εξ’ ολοκλήρου για τον θίασο

Η προπληρωμή είναι απαραίτητη για την ομαλή υλοποίηση της παράστασης

Δήλωση συμμετοχής και πληρωμή έως 4 Δεκεμβρίου 2025

Πληροφορίες: 6948360118 – Σαρρή Ιωάννα / 6974399301 – Καπετανοπούλου Τζένη

Με εκτίμηση, το Δ.Σ. του συλλόγου γονέων & κηδεμόνων

# data[].attributes.attachment_link.title
ΓΚΡΙΝΤΣ - ΑΦΙΣΑ